Tai jau ne pirmas kartas, kai finansų ministro prognozės, švelniai tariant, nepasitvirtina. Naujienų portalas delfi.lt skelbia, kad A.Šemeta jau anksčiau pripažino, kad nepasitvirtino bendrojo vidaus produkto (BVP) ir investicijų nuosmukio prognozės.
Panašu, kad Vyriausybės rengtas antikrizinis planas kol kas teigiamų rezultatų neduoda – valstybės biudžetas nesurenkamas, "Sodroje" – deficitas. Valstybinės mokesčių inspekcijos duomenimis, per šių metų sausio ir vasario mėnesius į valstybės biudžetą iš alkoholio akcizų nesurinkta 50 milijonų litų planuotų pajamų. Šiemet šio akcizo surinkta beveik 40 procentų mažiau nei per tą patį laikotarpį pernai.